
R E F E R A T   D E   A P R O B A R E
privind aprobarea Documentației Tehnico - Economice faza Studiu de Fezabilitate -Revizia 1 și a Indicatorilor Tehnico – Economici, actualizați pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL
 BRAD, JUDEȚUL HUNEDOARA”


	Prin Hotărârea Consiliului Local nr. 108/2021 s-a aprobat  Documentația Tehnico - Economică faza Studiu de Fezabilitate și a Indicatorilor Tehnico - Economici pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA”.
[bookmark: _Hlk75940070]  Principalii indicatori tehnico – economici aprobați ai obiectivului de investiții mai sus amintit sunt: Valoarea Totală de 32.530.374,62 lei cu TVA inclus, respectiv 27.352.275,85  lei fără TVA, din care  C+M =11.256.968,84 lei cu TVA inclus, respectiv 9.459.637,68 lei fără TVA.
[bookmark: _Hlk87892066]    Proiectul nr. 1256/2021, elaborat de S.C. Gevis Proteam S.R.L. Deva a fost promovat pentru construirea unei centrale termice noi cu capacitatea de 15 Gcal/h, inclusiv anexe, grup  cogenerare de 2 x 175 kWe și a unui tronson de conducte de racord agent primar cu  lungimea de 2 x 650 m la sistemul de distribuție a energiei termice.
Centrala termică va utiliza ca și combustibil  păcură/gaz și biomasă.
Inițial, cele 2 cazane cu arzătoare mixte vor funcționa cu păcură, urmând să treacă pe funcționare cu gaze naturale, după înființarea rețelei de distribuție a  gazelor naturale în municipiul Brad.
Toate cele 3 cazane, în funcție de încărcarea termică necesară, funcționează în tandem cu cele 2 grupuri de cogenerare, realizându-se un mix de capacități de producere a energiei în cogenerare. 
Randamentul energetic anual al unității de producere de agent termic (energie termică și energie electrică evacuată pentru valorificare) este de 82%.
Pierderile tehnologice în rețelele de transport a agentului termic primar și în rețelele de distribuție au valori de 13,8% datorită relocării unității de producere a energiei termice în cogenerare (reducerea lungimii rețelei de transport termic agent primar tur-retur cu 4,5 km), precum și datorită investițiilor multianuale realizate în sistemul de distribuție a agentului termic, respectiv modernizarea punctelor termice prin Programul Termoficare.
După implementarea proiectului se  obțin următoarele avantaje:
	- reducerea pierderilor de energie termică în SACET de la 30,84% la 13,80%;
	- reducerea prețului local al  energiei termice;
	- producerea de energie electrică în cogenerare în cuantum de 6000 MW/an;
	- reducerea emisiilor de GES (gaze cu efect de seră) de la 9441 tech CO2/an  la 2522,7 tech CO2/an;
	- obținerea unei economii anuale de energie de 412 tep/an.
Pandemia Covid-19 a accelerat și a agravat o situație deja existentă din domeniul construcțiilor prin reducerea în mod forțat a capacității de producție, diminuarea stocurilor la materialele de construcții, dar și prin afectarea și scumpirea transporturilor de mărfuri la nivel internațional. Astfel, prețurile la materialele de construcții au crescut considerabil în ultima perioadă.
Față de cele de mai sus, s-a impus actualizarea devizului general și a analizei cost - beneficiu din proiectul nr. 1256/2021.
[bookmark: _Hlk87896331][bookmark: _Hlk78356402]	 Astfel, principalii indicatori tehnico - economici actualizați ai obiectivului de investiții sunt: VALOARE TOTALĂ de 45.426.949,44 lei cu T.V.A. inclus, respectiv 38.196.960,02 lei fără T.V.A.,  din care  C+M = 18.380.608,13 lei cu T.V.A. inclus, respectiv 15.445.889,18 lei fără T.V.A..
	  În contextul celor de mai sus am inițiat prezentul  proiect de hotărâre prin care am propus aprobarea Documentației Tehnico - Economice faza Studiu de Fezabilitate – Revizia 1 și a Indicatorilor Tehnico - Economici actualizați pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA” și-l supun spre dezbatere plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art.129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

